![\\"logically](\\"/images/logically-combined.png\\"/) * अन्वेषण * फैक्ट चैक * हमारे बारे में * टीम से मिलिए * नैतिकता और पारदर्शिता * लगातार पूछे जाने वाले सवाल * संपर्क करें हिंदी * English * ಕನ್ನಡ * Svenska * తెలుగు * हिंदी * অসমীয়া * Dansk सब्सक्राइब|LOGICALLY.AI फैक्ट चैक होम पीएम मोदी के साथ वसुंधरा राजे की मुलाकात की पुरानी तस्वीर हालिया बताकर वायरल # पीएम मोदी के साथ वसुंधरा राजे की मुलाकात की पुरानी तस्वीर हालिया बताकर वायरल दिसम्बर 8 2023 शेयर आर्टिकल: ![\\"facebook](\\"/images/social-media/fb-b.webp\\"/) ![\\"twitter](\\"/images/social-media/tw-b.webp\\"/) ![\\"linkedin](\\"/images/social-media/li-b.webp\\"/) ![\\"पीएम](\\"/storage/img/pages/raje-modi-meeting-hero_background.webp\\"/) तस्वीर इस दावे से शेयर की जा रही है कि राजस्थान में बीजेपी की जीत के बाद राजे ने दिल्ली में पीएम मोदी से मुलाक़ात की है. (सोर्स: फ़ेसबुक/स्क्रीनशॉट) फैक्ट चैक ### निर्णय असत्य यह तस्वीर हाल के दिनों की नहीं, बल्कि जनवरी 2018 की है, जब राजस्थान की तत्कालीन मुख्यमंत्री वसुंधरा राजे ने पीएम मोदी से मुलाकात की थी. दावा क्या है? राजस्थान की पूर्व मुख्यमंत्री वसुंधरा राजे की प्रधानमंत्री नरेंद्र मोदी से मुलाक़ात की एक तस्वीर सोशल मीडिया पर शेयर करते हुए दावा किया जा रहा है कि राजस्थान में बीजेपी की जीत के बाद राजे ने दिल्ली में पीएम मोदी से मुलाक़ात की है. फ़ेसबुक पर एक यूज़र ने तस्वीर पोस्ट करते हुए कैप्शन दिया, “दिल्ली में पीएम नरेन्द्र मोदी से पूर्व सीएम वसुंधरा राजे ने की मुलाकात, कुछ समय बाद लग सकता राजस्थान के मुख्यमंत्री के नाम पर मूहर...\" पोस्ट का आर्काइव वर्ज़न यहां देखें. ऐसे ही दावे वाले अन्य पोस्ट्स के आर्काइव वर्ज़न यहां, यहां और यहां देखे जा सकते हैं. वायरल पोस्ट का स्क्रीनशॉट (सोर्स: फ़ेसबुक/स्क्रीनशॉट) हालांकि, हमने पाया कि यह तस्वीर हाल के दिनों की नहीं, बल्कि जनवरी 2018 की है, जब राजस्थान की तत्कालीन मुख्यमंत्री वसुंधरा राजे ने पीएम मोदी से मुलाकात की थी. चुनाव में जीत के बाद अभी यह साफ़ नहीं कि मुख्यमंत्री कौन होगा. जो नाम सबसे ज़्यादा चर्चा में हैं, वे पूर्व मुख्यमंत्री वसुंधरा राजे, तिजारा विधायक बालकनाथ और जयपुर राजघराने की दीया कुमारी हैं. इन नेताओं ने बीजेपी अध्यक्ष से दिल्ली में मुलाक़ात भी की लेकिन ख़बर लिखे जाने तक कोई आधिकारिक घोषणा नहीं की गई है. हमने सच का पता कैसे लगाया? जब हमने रिवर्स इमेज सर्च के ज़रिये तस्वीर को खोजा, तो हमें यह प्रधानमंत्री कार्यालय (पीएमओ) के आधिकारिक फ़ेसबुक पेज पर 6 जनवरी, 2018 को पोस्ट की गई मिली. इस तस्वीर के साथ कैप्शन दिया गया था, \"राजस्थान की मुख्यमंत्री वसुन्धरा राजे ने प्रधानमंत्री नरेन्द्र मोदी से मुलाकात की.\" इससे पता चलता है कि इस तस्वीर का राजस्थान के वर्तमान राजनीतिक घटनाक्रम या राजे की पीएम मोदी से किसी हालिया मुलाक़ात से कोई संबंध नहीं है. ![\\"\\"](\\" meeting-pmo\\") वसुंधरा राजे और पीएम मोदी के बीच मुलाकात की तस्वीर पीएमओ के आधिकारिक फ़ेसबुक पेज पर मौजूद है. (सोर्स: फ़ेसबुक/स्क्रीनशॉट) हमने पाया कि इसी मुलाक़ात की एक तस्वीर 6 जनवरी, 2018 को वसुंधरा राजे ने भी एक्स (पूर्व में ट्विटर) के ज़रिये शेयर की थी. > Called upon Hon\'ble Prime Minister Shri @narendramodi ji in #NewDelhi and > presented him with a miniature #Pichhwai painting, an exquisite art form > native to Nathdwara, #Rajasthan, depicting the tale of #LordShrinath > #LordKrishna. pic.twitter.com/lf1Ef4E1Lk > > — Vasundhara Raje (@VasundharaBJP) January 6, 2018 इन तस्वीरों को डीएनए और पिंक सिटी पोस्ट ने अपनी जनवरी 2018 की की रिपोर्ट में भी प्रकाशित किया था. रिपोर्ट में मुख्यमंत्री कार्यालय के एक अधिकारी के हवाले से बताया गया था , \"यह एक औपचारिक बैठक थी और बैठक में दोनों नेताओं ने रिफाइनरी के शिलान्यास के साथ-साथ कई मुद्दों पर चर्चा की.\" गौरतलब है कि वसुंधरा राजे दो बार राजस्थान के मुख्यमंत्री पद पर रह चुकी हैं. पहली बार 2003 से 2008, जबकि दूसरी बार उन्होंने 2013 से दिसंबर 2018 तक सत्ता में रही थीं. वसुंधरा राजे ने हाल ही में किया था दिल्ली का दौरा राजस्थान के मुख्यमंत्री पद की प्रबल दावेदारों में से एक वसुंधरा राजे बीते बुधवार को दिल्ली पहुंचीं थीं. हिंदुस्तान टाइम्स की रिपोर्ट में बताया गया है कि पत्रकारों से बात करते हुए वसुंधरा राजे ने कहा था कि वह अपनी बहू से मिलने दिल्ली आई हैं. वहीं, टाइम्स ऑफ़ इंडिया समेत कई मीडिया रिपोर्ट्स में राजे की बीजेपी अध्यक्ष जेपी नड्डा से मुलाक़ात के बारे में भी बताया गया है. निर्णय राजस्थान की पूर्व मुख्यमंत्री वसुंधरा राजे और पीएम मोदी के बीच 2018 में हुई मुलाकात की तस्वीर को हालिया बताकर इस दावे के साथ शेयर किया गया कि राजे ने मुख्यमंत्री पद के लिए दावेदारी करते हुए पीएम मोदी से मुलाकात की. इसलिए, हम वायरल दावे को ग़लत मानते हैं. ### रेफ़रेंस लिंक ![\\"icon\\"](\\" ##### पीएमओ Refutes ![\\"icon\\"](\\" ##### वसुंधरा राजे Refutes ![\\"icon\\"](\\" vasundhara-raje-meets-pm-modi-officially-invites-him-to-foundation- ceremony-2573508\\") ##### डीएनए Refutes ![\\"icon\\"](\\" meets-nadda-amid-reports-of-mlas-being-corralled/articleshow/105825044.cms\\") ##### टाइम्स ऑफ़ इंडिया Neutral ![\\"icon\\"](\\" news/vasundhara-raje-reaches-delhi-amid-cm-suspense-says-came-to-see- daughterinlaw-101701910414852.html\\") ##### हिंदुस्तान टाइम्स Neutral ### क्या आप फ़ैक्ट-चेक के लिए कोई दावा प्रस्तुत करना चाहेंगे या हमारी संपादकीय टीम से संपर्क करना चाहेंगे? यह किस बारे में है? मैं एक फैक्ट चेक पर आपत्ति दर्ज करना चाहूंगा मैं एक फैक्ट चेक का आग्रह करना चाहूंगा मैं संपादकीय टीम से संपर्क करना चाहूंगा ### सब्सक्राइब लॉजिकली फैक्ट्स से प्राप्त करें सारे लेटेस्ट [Hidden Field] Form Group 0 ग्लोबल फैक्ट चेक पूरा हुआ #### हमारे जीवन पर असर डालने वाले फैसलों के लिए हम सूचना पर भरोसा करते हैं, लेकिन इंटरनेट के जरिए ग़लत सूचनाएं इतनी तेजी से लोगों तक पहुंचाई जा रही है जैसा पहले कभी नहीं हुआ था. ![\\"logically](\\"/images/logically-large-partial.webp\\"/) लॉजिकली फैक्ट्स का मिशन नुकसान पहुंचा रही ग़लत और भ्रामक सूचनाओं के प्रसार को कम करना है. ![\\"facebook](\\"/images/social-media/facebook_new.webp\\"/) ![\\"twitter](\\"/images/social-media/x.webp\\"/) ![\\"linkedin](\\"/images/social-media/linkedin_new.webp\\"/) ![\\"instagram](\\"/images/social-media/instagram_new.webp\\"/) ![\\"tiktok](\\"/images/social-media/tiktok_new.webp\\"/) ![\\"youtube](\\"/images/social-media/yt2.webp\\"/) ![\\"ifcn](\\"/images/ifcn-logically-white.webp\\"/) मेंबर ऑफ़ ![\\"Misinformation](\\"/images/logo-lockup@2x.webp\\"/) ![\\"european](\\"/images/edmo-logo-inverted-rgb.webp\\"/) #### विषय * जलवायु * षडयंत्र * अर्थशास्त्र * इवेंट्स * भू-राजनीतिक * स्वास्थ्य * मानवाधिकार * मीडिया * राजनीति * टेक #### लॉजिकली फैक्ट्स * होम * हमारे बारे में * संपर्क करें कॉपीराइट © 2024 लॉजिकली फैक्ट्स लिमिटेड * गोपनीयता की नीति ![\\"cookie\\"](\\"/images/cookie.png\\"/) We use cookies on this site to enhance your user experience. For a complete overview of all cookies used, please see our Privacy Policy ACCEPT DECLINE MANAGE ##### Essential Cookies about essential cookies More info ##### Personalisation Cookies about personalisation cookies Yes No More info ##### Marketing Cookies about marketing cookies Yes No More info ##### Analytics Cookies about analytics cookies Yes No More info Confirm Reject
After BJP's victory in Rajasthan Raje met PM Modi in Delhi